

**Президент Жарлығының 69-бабының бұзылғандығы туралы**

Қазақстан Республикасы Премьер-Министрiнiң өкiмi 1996 жылғы 19 ақпан N 79

      "Жер қойнауы және жер қойнауын пайдалану туралы" Қазақстан
Республикасы Президентiнiң Заң күшi бар Жарлығының 69-бабын бұза
отырып, Жезқазған облысы Ақадыр ауданының әкiмi 1995 жылғы 30
қарашада "Ақадыр ГБЭ-ның жергiлiктi геологиялық қорларын пайдалану
мен қорғау туралы" шешiм қабылдаған, бұл жергiлiктi атқарушы
органның құзыретiне кiрмейдi.
  
      1. Жезқазған облысының әкiмi Ақадыр ауданы әкiмiнiң "Ақадыр
ГБЭ-ның жергiлiктi геологиялық қорларын пайдалану мен қорғау туралы"
1995 жылғы 30 қарашадағы шешiмінiң күшiн жойсын.
  
      2. Облыстардың әкiмдерi жер қойнауы туралы Қазақстан
Республикасының қолданылып жүрген заңдарының бұлжымай орындалуына
шаралар қабылдасын.
  
  
      Премьер-Министр

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК